九龍仔公園

九龍仔公園（英文：Kowloon Tsai Park）係香港一公園同遊樂場，喺九龍仔延文禮士道13號，行政上歸九龍城區。設施有草地球場、硬地球場、籃球場、滾軸溜冰場、緩跑徑、健身徑、狗公園、寵物公園、十一人人造草地足球場、十一人天然草地足球場同七人硬地足球場。 喺1964年公園落成之前，嗰度曾經係格仔山嘅其中一個山，後來1950年代嗰座山剷平咗之後，港府曾經係計劃喺嗰度起一條大概500米長嘅東寶庭道，不過條路起咗東西兩邊之後就冇再起落去，原定嘅東寶庭道中間路段就變咗依家嘅九龍仔公園。 出面網頁 〈康樂及文化事務署 - 九龍仔公園 - 主頁〉 (繁體中文)。康樂及文化事務署。